Такім чынам Беларусь была ўключана праз асобу Францыска Скарыны ў агульную еўрапейскую і сусветную культурную прастору. Пры гэтым уласна Беларусь у тыя часы не існавала. Лёс беларускага першадрукара быў знітаваны з многімі краінамі XVI стагоддзя, родным яму было Вялікае Княства Літоўскае. Гады яго вучобы звязаны з Польскім Каралеўствам і Венецыянскай Рэспублікай. У Чэшскім Каралеўстве ён ажыццяўляў сваю выдавецкую дзейнасць. Як вучоны і дыпламат, ён быў вядомы ў Прускім Герцагстве. Асобныя крыніцы сведчаць пра знаходжанне і працу Скарыны ў Дацкім Каралеўстве, Папскай вобласці, Вялікім Княстве Маскоўскім.